**ОБЯВЛЕНИЕ**

**за**

**набиране на потребители за ползване на социалната услуга „Обществена трапезария“,**

във връзка с реализацията на Проект “Осигуряване на топъл обяд в Община Рила” по Оперативна програма за храни и/или основно материално подпомагане, операция BG05FMOP001-3.002 „Осигуряване на топъл обяд 2016“

 **Община Рила** ще реализира проектно предложение по Операция тип 3 „Осигуряване на топъл обяд“, по процедура за директно предоставяне на безвъзмездна финансова помощ (БФП) BG05FMOP001-3.002 „Осигуряване на топъл обяд-2016“, по Оперативна програма за храни и/или основно материално подпомагане, съфинансирана от Фонда за европейско подпомагане на най-нуждаещите се лица (ФЕПНЛ) за периода 2014-2020 г. и последвалите го изменения.

**Периодът за изпълнение на проекта** е до 30 април 2016 год., като реално социалната услуга ще се предоставя ежедневно, в календарните дни на месеца, за период от 8 (осем) месеца – от началото на месец октомври 2016 г. до края на месец април 2017 г.

**Безплатен топъл обяд** **– супа, основно ястие, хляб, ще получат 50 нуждаещи се лица**, които са изпаднали в неблагоприятно социално положение, разпределени в целеви групи, както следва:

1. Основна целева група:

- Самотно живеещи лица и семейства, които не могат да се издържат чрез имуществото си или труда си и получават пенсии в минимални размери – за осигурителен стаж и възраст, за инвалидност, наследствени пенсии, пенсии, несвързани с трудова дейност.

2. Допълнителна целева група, на която ще бъде разпределян приготвен и неполучен топъл обяд, отговарящ на сроковете и условията за съхранение:

- лица и семейства, подпомагани по Наредба № РД-07-5 от 2008 г. за условията и реда за отпускане на целеви помощи за отопление, за отоплителния сезон, предхождащ предоставянето на помощта,

- майки (осиновителки), които получават месечни помощи за отглеждане на дете до една година, по реда на чл. 8, ал. 1 от Закона за семейни помощи за деца (ЗСПД),

- конкретни представители от целевата група по т.1.1, който не са включени в основната целева група на съответната трапезария.

Услугата „Обществена трапезария“ ще се приготвя от Доставчик на социална услуга „Обществена трапезария“, при спазване принципите на балансирано хранене и изискванията за безопасност на храните и националните стандарти и норми за хранене и ще се предоставя на потребителите на услугата в трапезария, находяща се на адрес гр.Рила, ул.“Опълченска“ № 45.

**По изключение** – наличие на трудноподвижни потребители,които нямат възможност да получават лично или с чужда помощ топлата храна, потребителят е лице с тежко увреждане, живее в друго населено място от общината и др. и/или при заявено изрично писмено желание от страна на кандидат-потребителите, ще бъде осигурено доставянето на храна до адреса/дома на лицето.

Едновременно с основната дейност в рамките на проекта ще се осъществяват и съпътстващи мерки, включващи подкрепа, съдействие, индивидуално и групово консултиране, съобразно конкретните нужди и проблеми на потребителите на услугата.

В тази връзка Община Рила ще извърши **прием на Заявления-декларация** от кандидат-потребители за ползване на социалната услуга „Обществена трапезария” по проекта. Желаещите могат да подават  [„Заявление – декларация“](http://www.gulyantsi.net/uploaded/zayavlenie-deklaracia.doc) по образец Приложение № 2 до Кмета на Община Рила в деловодството на Общинска администрация – гр.Рила, находящо се в сградата на Община Рила, пл.“Възраждане“ № 1, както и в кметствата по населени места.

Необходими документи, които следва да бъдат подадени от кандидат-потребителите:

а) заявление-декларация за кандидатстване – по образец (Приложение № 2),

б) копие от експертно решение на ТЕЛК/НЕЛК или медицински протокол на ЛКК, ако има такива,

в) документ за самоличност (за справка).

Първоначалният приемът на документи ще се извърши в периода 26.09.2016 г. до 29.09.2016 г., от 9,00 часа до 17,30 часа.

Подаваните Заявления-декларации от кандидат-потребители, след първоначалния срок за подаване (29.09.2016 г.), ще се предоставят на Дирекция „Социално подпомагане” за становище, относно попадането или непопадането на кандидатстващите лица в целевите групи. Същите ще бъдат включвани в трапезарията, по реда на тяхното подаване, след освобождаване на място в основната група.

Образец на Заявлението-декларация може да получите в деловодството на Община Рила, както и в кметствата по населени места или от интернет страницата на Община Рила, с име /домейн/ http:// [www.grad-rila.bg](http://www.grad-rila.bg).

***За подробна информация тел.: 0884 400 944 или в деловодството на Общинска администрация – гр.Рила, находящо се в сградата на Община Рила, пл.“Възраждане“ № 1, както и в кметствата по населени места.***

**ОТ**

**ОБЩИНСКА АДМИНИСТРАЦИЯ**

**ГР. РИЛА**